
Dewiswch ymyrraeth sydd yn cefnogi dysgu a datblygiad disgybl/grŵp o ddisgyblion.  Adfyfyriwch yn feirniadol ar ei botensial i sicrhau cynnydd disgyblion a’r heriau posib all ymddangos.

Bydd y mwyafrif o blant yng Nghymru angen rhyw fath o gymorth ychwanegol yn eu bywyd ysgol (Llywodraeth Cymru, 2021), yn enwedig disgyblion gydag Anghenion Dysgu Ychwanegol (ADY). Dyma’r plant sydd gydag anabledd, plant sy’n cael eu dysgu mewn iaith sy’n wahanol i beth maent yn siarad gartref neu blant sy’n gweld hi’n anoddach i ddysgu i gymharu â phlant arall yr un oedran (Llywodraeth Cymru, 2021). Nid oes un ffordd o ddysgu sy’n gweithio’n effeithiol ar gyfer pob plentyn (Anderson, 2020) yn enwedig oherwydd bod pob plentyn yn dysgu ar radd wahanol (Pica, 2023). Am y rheswm yma, mae’n hynod o bwysig rydyn yn addasu ein hymarfer ar gyfer yr anghenion eang o fewn ein dosbarthiadau (Collie a Martin, 2016) i gynnig y cyfleoedd dysgu orau i blant (Eaude, 2018). Er mwyn allu wella ein dealltwriaeth ac felly ein hymarfer, gallwn wneud mwy o ymchwil ar ffurfiau gwahanol o ddysgu (Kapur, 2018). Trwy wneud ymchwil fy hun, byddaf yn edrych am yr ymyrraeth orau ar gyfer datblygiad ymddygiad a lles dau blentyn gweithiais gydag ar fy ail leoliad. Er mwyn cadw fy ymchwil yn foesegol, byddaf yn newid enwau’r plant i gadw eu hunaniaeth yn gyfrinachol (BERA, 2019).

Byddaf yn edrych am ymyrraeth addas ar gyfer Kristoff a Sven (gwelir atodiad A a B), set o efeilliaid, saith mlwydd oed ym mlwyddyn tri. Mae’r ddau fachgen wedi cael diagnosis ar gyfer Anhwylder Diffyg Canolbwyntio a Gorfywiogrwydd (ADHD), wedi profi profiadau niweidiol yn ystod plentyndod (ACEs), yn cael eu diffinio fel plant sy’n derbyn gofal (LAC) ac yn dangos arwyddion o broblemau ymlyniad. Mae Kristoff hefyd wedi cael diagnosis ar gyfer Anhwylder Deubegwn (BD) ac yn dangos arwyddion o Syndrom Tourette. Mae’r bechgyn yn byw gyda theulu maeth yng Nghastell Nedd at y foment, ar ôl angen gadael eu rhieni o ganlyniad i gamdriniaeth ac esgeulustod. Nid oes unrhyw sgiliau Cymraeg gan y bechgyn, sydd weithiau yn gallu achosi teimladau o rwystredigaeth a thorri ar draws yn y dosbarth, gyda Sven yn ofyn “What does that mean?” ar ôl bron pob brawddeg mae’r athrawes yn dweud. Mae Sven yn set gwaelod y dosbarth, ac mae Kristoff un set uwchben. Mae rhaid i’r athrawes dosbarth cadw’r bechgyn mewn setiau gwahanol o ganlyniad i gystadlaethau rhwng y ddau. Wrth ddechrau ymchwilio ar ymyraethau, credaf gall grwpiau anogaeth bod o fudd i’r bechgyn yma gan ei fod yn strategaeth sydd yn cymryd holl deimladau ac egni’r plant ac ailgyfeirio hon mewn i weithgareddau sy’n effeithiol i ddatblygiad disgyblion (Boxall, 2008). Bydd hon yn berffaith ar gyfer prif bryder yr athrawes am ddatblygiad y bechgyn, sef eu datblygiad ymddygiad a lles gan fod y ddwy yn gysylltiedig (Spratt, Shucksmith, Philip a Watson, 2008).

Mae’n bwysig i ymyrryd pan rydych yn weld unrhyw broblemau yn gynnar er mwyn rhoi’r siawns orau i’r plant datblygu (Finkelhor, 2017). Fel soniais yn gynnar, mae’r bechgyn wedi profi ACEs sydd yn meddwl eu bod wedi cael rhyw fath o drawma, camdriniaeth neu esgeulustod yn eu plentyndod (Allison a Craig, 2014). Yn anffodus gan fod y bechgyn wedi cael y profiadau yma yn y gorffennol, maent yn fwy tebygol o ddatblygu problemau iechyd meddwl yn y pendraw (Crandall et al, 2019). O fewn y dosbarth, gall Kristoff troi’n ymosodol tuag at blant eraill, yn enwedig tuag at Sven. Gall hon fod o ganlyniad i beth maent wedi gweld adref. Mae damcaniaeth Albert Bandura yn awgrymu bod plant yn dynwared beth maent yn weld eu rhieni neu ofalwyr yn wneud adref (Bandura a Walters, 2016). Dywed B. F. Skinner bod yr amgylchedd hefyd yn gallu cael effaith ar ymddygiad plant (Lefrançois, 2019), a chytunodd Bruner gyda hun (Riddall-Leigh, 2003). Ar y llaw arall, roedd damcaniaethwyr fel Jean Piaget, yn credu bod datblygiad yn rhywbeth sydd gennym yn enetig, a does dim dylanwad gan elfennau gwahanol (Garton, 2004). Anghytunodd Lev Vygotsky’n cryf gyda hon, gan ddadlau bod y bobl mae’r plentyn yn amgylchynu gydag yn cael effaith enfawr ar sut maent yn datblygu a dysgu (Pound, 2014). Er roedd y damcaniaethwyr yma yn dadlau pethau gwahanol, roedd pob un ohonyn nhw’n canolbwyntio ar ddatblygiad ac anghenion y dysgwyr (Taylor a MacKenney, 2008) sef nawr y dull pwysicaf mewn addysg yng Nghymru (Social Care Wales, 2023). Yn fy marn i, gytunaf yn fwy gyda Bruner a Skinner gan fy mod wedi gweld llaw-gyntaf yr effaith gall yr amgylchedd cael ar ymddygiad, yn enwedig gyda Kristoff a Sven, er bod pob un agwedd yn chwarae rôl (Van den Bergh, 2011). Mae’n debygol o’r profiadau yma, datblygodd problemau ymlyniad.

Er mwyn rhoi’r sylfaen gorau i blant adeiladu arno, mae rhaid i’r plentyn yna cael bond cryf gyda’r gofalwr (Unicef, 2023). Awgrymodd Mary Ainsworth a John Bowlby bod yna fathau gwahanol o ymlyniad (Ainsworth a Bowlby, 1991). Gallai ddweud bod Kristoff yn dangos arwyddion o ymlyniad ansicr amwys gan ei fod yn gallu cael tymer gwael wrth adael yr ysgol ond dangosir Sven arwyddion o ymlyniad ansicr anhrefnus gan ei fod yn ‘rhewi’ pan maent yn gadael yr ysgol (Holmes, 2006). Mewn plentyndod mae’n bwysig iawn i’r plentyn cael ei weld, bod yn ddiogel a chael ei leddfu (Siegel a Bryson, 2011) heb rain, gall y plentyn datblygu problemau hir dymor o ran iechyd a lles (Rose, 2015). Awgryma damcaniaeth Ferre Laevers hefyd bod angen i blant cael parch a chyfathrebiad i allu datblygu lles da (Allen a Gordon, 2017). Gall plant hefyd cael trafferth wrth hunanreoleiddio emosiynau heb yr ymlyniad cryf yma (Sroufe a Siegel, 2011) sydd hefyd yn nodwedd enfawr o ran ADHD (Rief, 2016).

Mae ADHD yw anhwylder sydd yn effeithio ar ymddygiad pobl, gan achosi trafferth wrth canolbwyntio sy’n wneud i bobl sy’n dioddef edrych yn aflonydd (NHS, 2021). Gall cael ADHD cael dylanwad negyddol ar bob agwedd mewn bywyd os nid oes unrhyw ymyrraeth (Wender a Tomb, 2017). Felly, mae angen i athrawon a staff ymyrryd helpu i rannu gwybodaeth gyda theuluoedd a gweithwyr meddygol proffesiynol er mwyn allu cynllunio’r ymyrraeth gorau i’r plentyn (American Psychiatric Association, 2022). Yn aml gall y term ADHD cael ei ddefnyddio i esgus ymddygiad gwael (Farrell, 2013) felly gall rhyw fath o therapi ymddygiad, fel y grwpiau anogaeth sydd yn rhoi ffocws ar y datblygiad hwn (Nurture UK, 2023) bod o fudd enfawr (Felt et al, 2014) i’r bechgyn gan eu bod yn dangos ymddygiad gwael yn aml o ganlyniad i’r anhwylder. Er enghraifft, maent yn siarad â phlant eraill yn lle wneud gwaith os maent yn credu ni allon nhw wneud e sydd yn nodwedd gyfarwydd iawn i bobl gydag ADHD (YoungMinds, 2023). Yn aml, gwelsai Sven yn breuddwydio yn y dosbarth yn lle gwneud gwaith neu wrando, sydd eto un o’r prif nodweddion ADHD (CDC, 2022). Yn yr un modd, mae’n anodd i blant gyda BD gallu hunanreoleiddio eu hemosiynau (Brondolo ac Amador, 2008). Er bod BD yn dod yn fwy a mwy cyffredin mewn plant (Papolos a Papolos, 2006) ac mae mwy o blant yn cael diagnosis (Renk et al, 2014), mae yna lawer o anghytûn ac amheuaeth dros roi diagnosis i blant mor ifanc (Soutullo et al, 2005). Er hynny, mae pawb yn cytuno bod angen darparu’r cymorth orau mor gynted â phosib (Parens a Johnston, 2010). Fel arfer, mae plant gyda BD yn dangos uchafbwyntiau ac isafbwyntiau eithafol o ran eu teimladau (Hooper et al, 2012) er ei fod yn wahanol i bob plentyn (Miklowitz, 2019) a gwelwn y newid eithafol yma yn ddyddiol gyda Kristoff, yn enwedig wrth iddo gyrraedd yr ysgol. Rydyn hefyd yn gweld Kristoff yn mynd yn rhwystredig gyda phobl arall yn hawdd (NHS, 2023). Mae’n bwysig iawn ein bod yn ymyrryd yn gynnar eto, gan ddengys astudiaeth bod aros ar gyfer triniaeth yn achosi canlyniadau gwael mewn bywyd (Birmaher, 2013). O fewn y dosbarth, rydyn yn weld Kristoff yn cael ticiau yn aml felly mae’r athrawes dosbarth wedi codi pryderon o Syndrom Tourette gan gall hon achosi’r symudiadau anwirfoddol yma, neu ‘ticiau’ (NHS, 2022). Mae ticiau Kristoff yn gallu amrywio o’i freichiau a’i ddwylo i’w thraed, ond y tic mwyaf cyffredin i Kristoff yw mewn ei lygaid. Os mae Kristoff yn mynd yn grac neu’n rhwystredig, mae’n rhewi ac yn dechrau siglo’i lygaid heb dorri cyswllt llygaid. Gall ticiau cael ei sbarduno ac achosi ymddygiadau gwael mewn pobl gyda Syndrom Tourette (Tourettes Actions UK, 2022). Maent hefyd yn gallu achosi dicter a hyd yn oed ymosodiadau mewn 1/5 o blant gyda Syndrom Tourette, sydd yn amlwg mewn achos Kristoff (Black, 2018).

O ganlyniad i’r trawma profodd y bechgyn, maent nawr yn byw gyda theulu maeth ac yn cwympo o dan y teitl o LAC. Yn anffodus, dengys astudiaeth bod LAC fel arfer yn cyrraedd cyflawniad academaidd isel i gymharu â phlant yr un oedran sydd yn byw gyda'u rhieni (Berridge, 2006). Fel arfer, mae LAC wedi cael datblygiad eu hymennydd wedi’i darfu ac felly maent yn fwy tebygol o ddatblygu problemau iechyd meddwl a chorfforol yn y pendraw (Furnivall, 2011). Eto, mae damcaniaethau ymlyniad Bowlby ac Ainsworth yn amlwg iawn mewn astudiaethau am LAC (Holland, 2009). Yn anffodus, nid yw pob LAC yn cael profiadau da mewn gofal (NSPCC, 2022) felly mae’n bwysig ein bod yn wneud popeth sy’n bosibl i wneud eu bywyd ysgol yn fwy pleserus. Wrth wneud ymchwil, gwelsai fod grwpiau anogaeth yn hynod o effeithiol ar gyfer LAC yn benodol (Sloan, Winter, Connolly a Gildea, 2020) felly mae’n werth cynnig yr ymyrraeth yma i’r bechgyn.  

Popeth rydyn yn wneud, rydyn yn wneud er mwyn gweld cynnydd a dilyniant mewn ein disgyblion gan ei fod mor bwysig mewn addysg (Yr Athrofa, 2018). Gyda chynnydd, gallwn weld y ffordd orau i asesu a hefyd sut i addasu ar gyfer anghenion y disgyblion (Furtak, 2014). Fel arfer, gwelswn y cyfrifoldeb o gadw trac ar gynnydd plant ar yr athrawon yn unig, ond pan mae plant yn derbyn ymyrraeth, mae’n bwysig bod y person sy’n darparu’r ymyrraeth yn cadw trac a rhannu hon gyda’r athro dosbarth (Llywodraeth Cymru. 2021). Er mwyn weld cynnydd, rhaid i ni wybod ble mae’r plentyn a ble mae rhaid iddyn nhw fynd (Gardener, 2006), mae hon yn glir yn y Cwricwlwm i Gymru (Llywodraeth Cymru, 2021). O fewn y Cwricwlwm i Gymru, welswn y fformat o gontinwwm (Llywodraeth Cymru, 2022) i ddysgwyr gweithio dros amser i gwrdd â’r pedwar diben (Llywodraeth Cymru, 2021). Dyma’r nodau ar gyfer beth hoffwn ni weld dysgwyr yn datblygu tuag at; hynna yw i fod yn unigolion iach a hyderus, dysgwyr uchelgeisiol a galluog, dinasyddion egwyddorol a gwybodus a chyfranwyr mentrus a chreadigol (Llywodraeth Cymru, 2015). Ar hyn o bryd, mae’r bechgyn yn cael trafferth gyda phob un o’r dibenion, felly rhaid i ni sicrhau bod eu haddysg yn atyniadol i sicrhau effeithiolrwydd (Wiggins a McTighe, 2005). Mae Erthygl 29 o’r hawliau plant yn amlygu’r pwysigrwydd o roi’r cyfle i blant datblygu eu sgiliau (UNCRC, 2022). Felly mae nawr angen i ddysgwyr cyfuno eu sgiliau (Estyn, 2022) ar draws y chwe Maes Dysgu a Phrofiad (MDaPh) sef; mathemateg a rhifedd, gwyddoniaeth a thechnoleg, iechyd a lles, y dyniaethau, y celfyddydau mynegiannol ac ieithoedd, llythrennedd a chyfathrebu (Llywodraeth Cymru, 2020). Mae Kristoff a Sven yn cael trafferth gyda’r mwyafrif o’r MDaPh ond yn enwedig iechyd a lles. Ar hyn o bryd, mae’r ddau ohonyn nhw ar gam gynnydd un o ran y disgrifiad dysgu ‘Mae cydberthnasau iach yn hanfodol ar gyfer ein lles’ (Llywodraeth Cymru, 2020). Rydyn yn gwybod pa mor bwysig yw lles (McCallum a Price, 2015). Gobeithia gyda mwy o waith yn y maes yma, bydd y bechgyn yn dod yn fwy cyfarwydd gydag adnabod eu teimladau a defnyddio strategaethau er mwyn ymdopi gyda nhw mewn modd iachus (Llywodraeth Cymru, 2022).

Gyda'r ymyrraeth o grwpiau anogaeth, gallwn weld datblygiad dros bob maes dysgu wrth iddynt dal wneud gwersi cwricwlaidd (Ofsted, 2011) ond enwedig yn y MDaPh iechyd a lles, gan fod lles yw un o'r prif bwyntiau ffocws Llywodraeth Cymru ers y pandemig (UNCRC, 2022). Mae’r cynnydd o’r sgiliau yma yn hynod o bwysig gan welwn o ymchwil bod bylchau yn y datblygiad yma yn gallu achosi ymddygiad gwael (Ruby, 2020). Mae yna nifer o ddulliau gwahanol i ddefnyddio er mwyn allu weld cynnydd eich plant gan gynnwys asesu ar gyfer dysgu. Mae asesu ar gyfer dysgu yn cael ei adnabod fel un o’r offerynnau mwyaf pwerus mewn addysg heddiw am y ffaith gallwn weld cynnydd disgyblion yn glir (Hattie, 2012). Er hynny, mae yna gwpl o ddulliau gwahanol gallwn ddefnyddio er mwyn weld cynnydd ymddygiad plant. Un esiampl o hon yw'r siart monitro cynnydd ymddygiad sydd yn cynnig gwybodaeth ar gynnydd disgyblion ar draws grwpiau gwahanol o sgil. Mae yna hefyd y sgôr ymddygiad uniongyrchol ble rydych yn arsylwi  plentyn am gyfnod o amser ac yn ysgrifennu popeth rydych yn weld am ei hymddygiad a rhoi sgôr iddi (University of Missouri, 2023) ond yn fy marn i, ni fydd hon yn rhoi syniad clir i chi o gynnydd pob tro gan fydd y gweithgaredd a'r amgylchedd dysgu yn wahanol pob tro, sydd yn gallu cael effaith enfawr ar yr ymglymiad. Er mwyn allu cadw trac ar gynnydd y disgyblion sydd yn dod i’r grwpiau anogaeth, gallwn ddefnyddio’r proffil Boxall. Proffil Boxall yw offeryn hynod o bwysig ac effeithiol sydd yn cael ei lenwi mewn gan y person sydd yn gwybod y plentyn orau er mwyn weld ble mae’r plentyn o ran ei ddatblygiad sgiliau sydd yn gallu effeithio ar ei ddysgu (Profile Boxall, 2023). Wrth gwblhau’r proffil, gallwn weld ble mae angen mwy o gymorth a sut orau i gynnig hon i’r plentyn er mwyn sicrhau'r cynnydd dymunol (Llywodraeth Cymru, 2019). Er ei fod yn bwysig ar gyfer asesu cynnydd, gall y proffil Boxall cael ei effeithio gan ba fath o ddydd mae’r plentyn wedi cael gan fod ei theimladau yn effeithio ar ymddygiad (NCBI, 2019). Gallant hefyd wedi profi rhyw fath o hunllef neu ôl-fflach i’r gamdriniaeth gwneuthon nhw brofi, sydd yn gallu effeithio ar eu teimladau ac felly ymddygiad ar y diwrnod (Child Welfare, 2019).

Mae grwpiau anogaeth fel arfer yn cael eu cynnal gyda grŵp o chwech i ddeuddeg plentyn a dau aelod o staff sydd wedi derbyn yr hyfforddiant 'Nurture' (Nurture UK, 2019), byddaf yn awgrymu i wahanu’r bechgyn mewn i grwpiau gwahanol gan eu bod yn hynod o gystadleuol a gall hon effeithio ar eu hymddygiad (Thapar, Hervas a McGuffin, 1995). O fewn y sesiynau, mae’n bwysig iawn bod y staff yn modelu’n glir perthynas cadarnhaol ac iachus i’r plant gallu dynwared (Department of Education for NI, 2016), yn adeiladu ar ddamcaniaeth Bandura a dynwared cymdeithasol. Mae hon yn ddull hynod o effeithiol gan fel awgryma Vygotsky, modelu yw un o’r ffurfiau mwyaf effeithiol o addysgu (Charles, 1985). Yn adeiladu ar ddamcaniaeth Bowlby ac Ainsworth, dyle’r staff hefyd gweithio i adeiladu perthynas cryf gyda’r disgyblion er mwyn allu cynnig cysur wrth iddynt fynychu (Dixie, 2007). Wrth edrych ar y bechgyn, credaf bydd creu’r perthynas cryf yma yn hynod o bwysig i'r ddau ond i Sven yn enwedig, gan ei fod yn aml yn dangos teimladau o bryder a thristwch wrth fynychu'r ysgol.
 Gall cymryd arweinyddiaeth yn y dosbarth hefyd cael effaith ar yr amgylchedd dysgu (Rogers, 2011) er mwyn annog dysgu cymdeithasol (Dunlop et al, 2015). Mae’n hynod o bwysig bod yr amgylchedd yn gefnogol i’r disgyblion gallu creu perthnasau ‘diogel’ gyda’i chyfoedion sydd yn hynod o bwysig wrth ddatblygu (Cowie, 2008). Un o’r heriau mwyaf i’r staff yw bod angen iddyn nhw dangos rhyw fath o hyblygrwydd tuag at y disgyblion sydd yn actio allan heb ollwng safonau a disgwyliadau’r ymyrraeth (Bishop, 2008). Credaf bydd y bechgyn yn gweithio’n dda gyda’r ymyrraeth yma gan ei fod yn annog y disgyblion trwy ganmoliaeth, ond mae’n bwysig bod y staff yn ofalus gyda beth maent yn canmol a faint maent yn wneud hon (Cooper a Tiknas, 2007) er mwyn cadw’r ganmoliaeth yn rhywbeth arbennig mae’r plant eisiau gweithio tuag at. Mae’r defnydd o ganmoliaeth yn adeiladu ar waith Ivav Pavlov, oedd wedi dangos yr effaith gall cael canmoliaeth cael ar ymddygiad (Fleer, 2018). Er enghraifft, os rydyn yn darparu sticeri, bydd y plant yn ymddwyn yn well oherwydd maen nhw eisiau derbyn sticer.

Bydd disgyblion yn dechrau pob dydd gyda’r dosbarth prif ffrwd cyn mynychu a sesiynau gyda’r grŵp anogaeth, wedyn byddent yn treulio amser egwyl a chinio gyda’r dosbarth prif ffrwd unwaith eto (Nurture UK, 2019). Dengys astudiaeth bod disgyblion sy’n mynychu a’r grwpiau yma, yn tueddu i gael ddiwrnod llawer yn well yn yr ysgol i gymharu os nad oeddynt yn mynd (Estyn, 2020). Wrth i ddisgyblion mynychu’r grŵp anogaeth, mae’n hynod o bwysig nid yw’r gwaith yn ailadrodd beth mae’r plentyn yn cael trafferth gydag yn y dosbarth yn unig (Estyn, 2022) gan gall hon achosi teimladau o rwystredigaeth ac achosi sbardun i blant, yn enwedig i blant gyda BD (White a Preston, 2009). Dyle’r gweithgareddau fod yn rhyngweithiol (Booth a Coles, 2017) er mwyn sicrhau nid yn unig cyfraniad ond hefyd ymgysylltiad (Christodoulou, 2014) gan nid yw addysg yn cael ei gynnal mewn dosbarth yn unig (Pritchard, 2014). Ar gyfer Kristoff a Sven yn benodol, bydd gweithgaredd gydag elfen technoleg yn cadw eu sylw ac annog ymglymiad. Hefyd, bydd gwersi tu allan o'r dosbarth yn effeithiol. Mae lawer o ysgolion yn cael ystafelloedd penodol ar gyfer ymyrraeth, felly gall un o rain chwarae rôl enfawr mewn datblygiad a chynnydd y bechgyn. Wrth gwblhau gwaith gydag unrhyw ddisgybl, mae’n hynod o bwysig eich bod yn personoli’r dysgu i’r plentyn (Cambridge, 2022), mae hon yn sgil bwysig ar gyfer athrawon ar draws Cymru, ac mae hon yn cael ei amlygu yn y safonau proffesiynol o dan addysgeg gan fod rhaid i athrawon mireinio’r dysgu (Llywodraeth Cymru, 2020). Mae’n bwysig bod y staff yn annog i’r disgyblion esbonio beth sydd yn eu pen nhw yn lle trio dyfalu beth mae’r staff eisiau clywed (Cotton, 2016). Yn ôl astudiaeth Estyn, gwelswn fod mynychu a’r grwpiau anogaeth yn hynod o effeithiol ar gyfer plant sydd wedi profi trawma yn eu plentyndod (Estyn, 2003) gan ei fod yn cynnig amgylchedd diogel a strwythuredig er mwyn cadw trefn ar y dydd (Llywodraeth Cymru, 2010). Bydd cadw trefn fel hyn yn hynod o lwyddiannus gyda’r bechgyn, oherwydd ni fydd unrhyw syndod i achosi teimladau o bryder.

Un o’r problemau mwyaf yng Nghymru o ran addysg at y foment yw’r problemau staffio (NFER, 2020) ac mae hon hefyd yn wir o ran grwpiau anogaeth. Gyda dim lawer o staff, mae’n bron amhosib i ddarparu’r ymyrraeth yn llwyddiannus (Bennathan a Boxall, 2013). Mae arian hefyd yn chwarae rhan enfawr wrth gynnal addysg ac ymyraethau; gyda grwpiau anogaeth yn costio tua £10,000 i sefydlu mewn pob ysgol, rydyn yn ffodus bod gennym y Grant Amddifadedd Disgyblion mewn lle i gynnig cymorth i ysgolion allu cynnal yr ymyraethau sydd angen ar eu disgyblion (Senedd Cymru, 2014). Er bod yna heriau i’r ymyrraeth yma, mae’r heriau yn amlwg mewn pob ysgol ar draws Cymru (OECD, 2014) ac mae astudiaethau dal yn dangos pa mor addawol yw’r grwpiau anogaeth i blant (Cooper a Whitebread2007). Her gallwn weld wrth weithio gyda Kristoff a Sven yw’r anawsterau wrth gyfathrebu gyda rheini neu ofalwyr. Fel arfer, os rydyn yn trafod ac adnabod bod yna problemau o ran datblygiad y plant yn gynnar gyda’r rhieni, gwelwn fwy o effaith wrth ymyrryd (Estyn, 2020). Nid yn unig yw’r perthynas rhwng staff a disgyblion yn hynod o bwysig, ond mae’r perthynas rhwng staff a rhieni yn hynod o bwysig hefyd (Ofsted, 2011). Gwelwn weithiau rhieni yn defnyddio’r term ‘ADHD’ fel esgus dros ymddygiad eu plant (Farrell, 2013) neu dydyn nhw ddim eisiau clywed bod eu plant yn camymddwyn (Rogers, 2009). Felly, gyda LAC gall fod yn hyd yn oed anoddach i gyfathrebu’r pryderon. Fodd bynnag, mae gweithdrefnau mewn lle i sicrhau bod yna cyfathrebu o safon rhwng ysgolion, teuluoedd maeth a gweithwyr cymdeithasol er mwyn allu rhoi’r cyfleoedd gorau i’r plant (UK Government, 2018). Gyda hon mewn lle, ni dyle Kristoff a Sven dioddef o gam-gyfathrebu adref.

Er bod yna ystod o heriau i’r ymyrraeth yma, mae hefyd wedi bod lawer o lwyddiant o ysgolion yn defnyddio grwpiau anogaeth. Yn ôl un astudiaeth, dywedodd 98% o athrawon bod grwpiau anogaeth wedi cael effaith cadarnhaol enfawr ar ei hysgol, gan droi'n amgylchedd mwy cefnogol (Cooper, Arnold a Boyd, 2003). Dengys astudiaeth arall bod pob achos edrychon nhw mewn i wedi dangos gwelliant enfawr ers iddyn nhw ddechrau mynychu (Hughes a Schlösser, 2014). Dengys yr astudiaeth olaf ar ôl cwpl o flynyddoedd wedi gadael y grwpiau anogaeth, roedd dim ond 4% o’r disgyblion angen ffurf arall o gymorth ychwanegol (Reynolds, MacKay a Kearney, 2009).

Wrth edrych ar yr holl ymchwil, credaf bydd yr ymyrraeth o grwpiau anogaeth yn hynod o effeithiol ar gyfer Kristoff a Sven. Er bod yna heriau i’r ymyrraeth fel problemau staffio ac arian, mae yna lawer mwy o fuddiannau i’r ymyrraeth, fel adeiladu’r perthynas cadarnhaol, cryf i wella problemau ymlyniad y ddau, sydd eto yn adeiladu ar ddamcaniaeth Bowlby ac Ainsworth. Mae yna hefyd llawer o weithdrefnau mewn lle i drio lleihau effaith yr heriau ar gyfer budd y disgyblion. Credaf mai’n bwysig i sicrhau bod nifer o staff yn mynd trwy’r hyfforddiant, felly gall y grwpiau parhau yn effeithiol hyd yn oed os mae yna unrhyw absenoldeb staff. Mae diffyg dealltwriaeth gan staff yn cael effaith enfawr ar y ffordd mae’r ymyrraeth yn cael ei gynnal (Wiliam, 2010) felly mae’r hyfforddiant yma eto yn hynod o bwysig. Mae astudiaethau wedi dangos bod cynnal grwpiau anogaeth yn cael effaith ysgol gyfan (Llywodraeth Cymru, 2018) felly gyda hon ar fy meddwl, credaf gall yr ymyrraeth cael ei rolio allan fel dull ysgol gyfan o fewn gwersi. Gall hon wedyn adeiladu’r amgylchedd perffaith ar gyfer dysgu (Dunlop, Compton, Clarke a McKelvey-Martin, 2015). Mae 88% o blant yn aros yn y setiau gwaelod mewn ysgol (Boaler, 2015) ond gobeithia gyda’r ymyrraeth yma gall Kristoff a Sven cyrraedd eu potensial llawn.

Atodiadau:

a)
Dyma Kristoff. Mae Kristoff yn saith oed ac mae’n ddisgybl ym mlwyddyn 3. Mae ganddo efell o’r enw Sven yn yr un dosbarth a brawd arall ym mlwyddyn 5.

Nid yw Kristoff yn mwynhau gwaith dosbarth, ar wahân i’r gwersi sy’n cynnwys elfen technoleg.Mae’n casáu darllen, ysgrifennu a mathemateg ond yn fodlon gwneud gweithgareddau ar gyfrifiadur neu ipad, neu mewn amgylchedd wahanol i’r dosbarth. Os nad yw’r gwaith yn cynnwys yr elfennau hyn, bydd Kristoff yn pwdu a throi’n grac gyda phawb. Gall weithiau troi’n ymosodol tuag at staff, disgyblion eraill ond yn enwedig tuag at ei efell.

Mae Miss Jones yn poeni ni fydd Kristoff yn gallu cyrraedd ei botensial llawn gan nid oes ganddo barodrwydd i drio. Wrth eistedd gyda Kristoff i gwblhau tasg, mae’n amlwg ei fod yn deall beth sydd rhaid gwneud. Mae’n wrth ei fodd wrth helpu Miss Jones gyda negeseuon.

Pan nad yw Kristoff am gwblhau ei waith, mae’n dechrau siarad gyda phwy bynnag sy’n eistedd drws nesaf iddo. Fel arfer, bydd e’n trafod creaduriaid ‘Pokemon’ neu bêl-droed. Mae Kristoff yn caru casglu cardiau pêl-droed a ‘Pokemon’ ac yn dod â nhw mewn i’r ysgol er nad yw'n ganiateir.

Wrth adfyfyrio ar sut y gall gefnogi Kristoff i ddatblygu ymhellach, mae Miss Jones yn ystyried rhai o’i brif nodweddion sydd yn cynnwys:

Datblygiad Corfforol
· Sgiliau echddygol bras wedi’u datblygu’n ddigonol
· Sgiliau echddygol manwl wedi’u datblygu’n dda
Datblygiad Gwybyddol
•	Cael hi’n anodd canolbwyntio am amser hir
Datblygiad Emosiynol
•	Cael siom os yw’n methu cyflawni tasgau neu’n cael atebion anghywir
•	Newid tymer yn aml, heb lawer o rybudd
Datblygiad Ieithyddol
•	Gallu siarad Cymraeg yn syml ar lafar, ac yn dechrau gallu darllen ac ysgrifennu yn Gymraeg
•	Dechrau deall a defnyddio hiwmor ar lafar
Datblygiad Cymdeithasol
•	Mwynhau gweithio fel grŵp, er gall hon achosi dadleuon
•	Mynegi barn am hoffterau a chas bethau


b)
Dyma Sven. Mae Sven yn saith oed ac mae’n ddisgybl ym mlwyddyn 3. Mae ganddo efell o’r enw Kristoff yn yr un dosbarth a brawd arall ym mlwyddyn 5.

Nid yw Sven yn mwynhau gwaith dosbarth, ar wahân i’r gwersi sy’n cynnwys elfen technoleg neu gelf. Mae’n casáu darllen, ysgrifennu amathemateg ond yn fodlon gwneud gweithgareddau ar gyfrifiadur neu ipad, neu mewn amgylchedd wahanol i’r dosbarth. Os nad yw’r gwaith yn cynnwys yr elfennau hyn, bydd Sven yn pwdu a throi’n drist. Gall weithiau hyd yn oed dechrau crio.

Mae Miss Jones yn poeni ni fydd Sven yn gallu cyrraedd ei botensial llawn gan nid oes ganddo barodrwydd i drio. Wrth eistedd gyda Sven i gwblhau tasg, mae’n amlwg ei fod yn deall beth sydd rhaid gwneud.

Pan nad yw Sven am gwblhau ei waith, mae’n dechrau chwarae gyda phensiliau neu rwberi ac yn dechrau siarad â’r athrawes. Gan nid oes lawer o Gymraeg, fel arfer mae’n torri ar draws er mwyn ofyn “What does that mean?”.  

Wrth adfyfyrio ar sut y gall gefnogi Sven i ddatblygu ymhellach, mae Miss Jones yn ystyried rhai o’i brif nodweddion sydd yn cynnwys:

Datblygiad Corfforol
· Sgiliau echddygol bras wedi’u datblygu’n ddigonol
· Sgiliau echddygol manwl wedi’u datblygu’n dda
Datblygiad Gwybyddol
•	Cael hi’n anodd canolbwyntio am amser hir
•	 Methu adnabod ffuglen o realiti
Datblygiad Emosiynol
•	Cael siom os yw’n methu cyflawni tasgau neu’n cael atebion anghywir
•	Yn dechrau crio pan nid ydynt eisiau cyflwyno gwaith
Datblygiad Ieithyddol
•	Dim banc o eirfa Cymraeg
•	Fel arfer, angen gofyn beth yw’r geiriau mewn Saesneg 
Datblygiad Cymdeithasol
•	Mwynhau gweithio fel grŵp, ond nid gyda’i efell
•	Mynegi barn am hoffterau a chas bethau

